**DARUVARSKE TOPLICE**

**Specijalna bolnica za medicinsku rehabilitaciju**

**Julijev park 1**

**UPRAVNO VIJEĆE**

**ODLUKA:8-2/2023**

**Daruvar, 30. siječnja 2022. godine**

Na temelju članka 28. Statuta DARUVARSKE TOPLICE Specijalna bolnica za medicinsku rehabilitaciju, Upravno vijeće na 35. sjednici održanoj dana 30. siječnja 2023. godine donijelo

**O D L U K U**

**o raspisivanju natječaja o zakupu poslovnog prostora Daruvarske toplice Specijalne bolnice za medicinsku rehabilitaciju**

**Članak 1.**

Na temelju članka 6. Zakona o zakupu poslovnog prostora (NN 125/11, 64/15 i 112/18), DARUVARSKE TOPLICE Specijalna bolnica za medicinsku rehabilitaciju, raspisuje

**JAVNI NATJEČAJ ZA ZAKUP POSLOVNOG PROSTORA**

1. Predmet javnog natječaja je davanje u zakup poslovnog prostora u vlasništvu DARUVARSKE TOPLICE Specijalne bolnice za medicinsku rehabilitaciju upisan u zemljišnim knjigama Zemljišnoknjižnog odjela u Daruvaru, zk.ul. 815, kč.br. 171/2, na adresi Končanica, kuća kbr. 221, 223, skladište, garderoba, voćnjak i dvorište, ukupne neto površine 93,82 m2
2. Namjena poslovnog prostora: **CAFFE BAR**
3. Minimalni početni iznos zakupnine iznosi 90,00 eur + PDV, ukupno 112,50 eur. Prethodno iskazani iznos ne sadrži režije koje snosi zakupac.
4. Rok zakupa 5 (pet) godina.
5. Poslovni prostor ne sadrži opremu za obavljanje djelatnosti.
6. Najpovoljnijom ponudom smatrat će se ponuda koja uz ispunjenje uvjeta natječaja sadrži najviši iznos zakupnine.
7. Pisana ponuda mora sadržavati:

* naziv, sjedište i OIB ponuditelja pravne osobe,
* ime, prezime, prebivalište i OIB-obrtnici,
* iznos ponuđene cijene u eurima, koja ne može biti niža od početne cijene iz natječaja,

1. Prilozi uz ponudu:

* Izvadak iz sudskog, strukovnog ili trgovačkog registra ne starijim od 3 (tri) mjeseca.

1. Rok za dostavljanje ponude je 15 (petnaest) dana od dana objave natječaja na WEB stranicama Daruvarske toplice Specijalna bolnica za medicinsku rehabilitaciju.
2. Ponude se dostavljaju na adresu: DARUVARSKE TOPLICE Specijalna bolnica za medicinsku rehabilitaciju, Julijev park 1, 43500 Daruvar.
3. Na omotnici se navodi:

* naziv ponuditelja, točna adresa i mjesto s oznakom poštanskog broja,
* naznaka “javni natječaj“ za davanje u zakup poslovnog prostora“
* naznaka “ne otvaraj“

1. Odluka o rezultatima natječaja bit će dostavljena ponuditeljima najkasnije u roku 8 (osam) dana od dana zaključenja natječaja.

Zakupodavac pridržava pravo poništenja ovog natječaja bez obrazloženja i pri tome ne snosi nikakvu odgovornost prema ponuditeljima.

Prilikom zaključivanja Ugovora o zakupu poslovnog prostora, zakupnik je radi osiguranja izvršenja ugovornih obveza dužan zakupodavcu uplatiti 3 (tri) mjesečna iznosa zakupnine.

Nepravovremene i nepotpune ponude neće se uzeti u razmatranje.

**Članak 2.**

Ova Odluka stupa na snagu danom donošenja.

Predsjednik Upravnog vijeća

Daruvarske toplice

Specijalna bolnica za medicinsku rehabilitaciju

Vedran Nemec, struč.spec.oec.

Dostaviti:

1. Financije i računovodstvo

2. Opći i pravni poslovi

3. Pismohrana